|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| |  |  |  |  |  |  | | --- | --- | --- | --- | --- | --- | | IDŐKÖZI BESZÁMOLÓ szakmai beszámoló | |  |  | | --- | --- | | NKFI-azonosító: 112700 | Típus: NN | | Szakmai jelentés: 2015. 10. 20 | | | | | | |
| |  |  | | --- | --- | | Vezető kutató:  Dánél Mónika | Kutatóhely:  Magyar Irodalom- és Kultúratudományi Intézet (Eötvös Loránd Tudományegyetem) | | | | |
| |  |  |  |  |  | | --- | --- | --- | --- | --- | | Zsűri: MIF | Kezdet: 2014. 10. 01 | Időszak: 2014-10-01 - 2015-09-30 | Főkönyviszám: 71215 | Nyomtatás: 2016. 05. 04. | | | | |
|  |  |  |  |
| Pályázat címe: | A másság terei. Kulturális tér-képek, érintkezési zónák a kortárs magyar és román filmben és irodalomban | | |
| Kutatásban résztvevők azonosak a szerződésben szereplő kutatókkal? (Amennyiben nem azonosak, akkor kérjük, hogy az illetékes Kollégium elnökének címzett kérelemben jelezze a változást.) | | igen | |
| Az elvégzett munka megfelel-e a munkatervben tervezettnek? | | igen | |
|  | | | |
| Az elért eredmények rövid ismertetése:  A három magyar egyetemet (Eötvös Loránd Tudományegyetem, Szegedi Tudományegyetem, Debreceni Tudományegyetem) képviselő kutatókból álló csoport tevékenysége a pályázatban vállaltak értelmében négy (alább részletezett) területen szerveződött. Az egyéni munkák a „kereszteződésekként” jelölt közös tevékenységek (konferenciák, workshopok, szemináriumok) által épültek be a kutatás komplex, a másságot a tér és térhasználat vonatkozásában szemlélő célkitűzéseibe. A projekt hallgatókat bevonó szellemét igyekeztünk a témához kapcsolódó egyetemi kurzusokkal érvényre juttatni, illetve oly módon is, hogy mindhárom egyetemi városban volt szakmai találkozónk, amely nyitott volt a helyi érdeklődők számára. A csoport tagjai összesen 11 konferencián vettek részt: kettő belföldi, a többi külföldi, ez utóbbiakból három romániai rendezvény volt. Ezek sorát 2014 októberében a kolozsvári társprojekt éves nemzetközi konferenciája nyitotta. Számos cikk és tanulmány íródott (lásd Közlemények), amelyek egy része, a folyóiratok és kötetek hosszas átfutási ideje miatt, megjelenés előtt áll. A vállalt területeken a következő eredményekkel zajlott a kutatás: 1. Az elméleti fogalmak feltérképezését elsősorban a közös vitafórumok segítették, a hazai- és nemzetközi konferenciákon való részvételek, valamint a szakirodalmi anyaggyűjtés. Folyamatosan épül a témával kapcsolatos pdf. fájlokat tartalmazó virtuális könyvtár, és megrendelésre kerültek a projekthez szükséges szakkönyvek és filmek is. Elkészült a kutatás honlapja contactzones.elte.hu címmel, amely három (magyar, román és angol) nyelven ismerteti a projekt tevékenységeit és eredményeit. Kiválasztottuk a második év végére tervezett, Tér-Elmélet-Kultúra című fordításkötet anyagát is. 2. A másság terei a kortárs magyar és román irodalomban témakör több vonatkozásban is megközelítésre került, programszerűen a saját (alább részletezett) workshop kérdésirányaiban. A szegénység mint másság megjelenítésére, mediális sajátosságaira irányuló Kortárs szegénységábrázolások 2 című konferencián (Budapest, 2014. december 5–6.) szintén képviselte magát a csoportunk, illetve az előadások publikáció formájában is megjelentek, megjelenés előtt állnak. Sor került még két, a magyar és a román kortárs irodalom alkotásait elemző, a másság térbeli figrációira összpontosító szemináriumra: Dragomán György Máglya című regényének megbeszélésére (ELTE BTK, MIKI, 2015. március 10.), illetve a kortárs román próza és műfordításának Vincze Ferenc általi bemutatására, különös tekintettel a határátlépés alakzataira és a memóriamunkára, illetve a testek identitáskereső térhasználatára. (ELTE, BTK, MIKI, 2015. július 3.) 3. Testek közöttisége. A tér képei és a másság alakzatai a kortárs magyar és román filmben témakörhöz kapcsolódott a csoport debreceni tagjai által szervezett, Tér, hatalom és identitás viszonyai a magyar filmben című konferencia, amely a testek társadalmi szabályozásra vonatkozó térhasználat-elméleteket járta körül a nemi, etnikai és szociális másság magyar filmes tematikáival. A konferencián bemutatott tanulmányok Győri Zsolt és Kalmár György szerkesztésében kötetben fognak megjelenni. A testek térbeli-időbeli determináltságának filmes ábrázolását kutatta Varga Balázs (Hajdu Szabolcs filmjeiben), valamint Vincze Teréz a posztkommunista magyar sport-tematikájú filmek testképéről tartott előadást. Erről további nemzetközi konferenciákon adott elő, és írt tanulmányokat. 4. Érintkező zónák témakör két vonatkozásban jutott kifejezésre: A román-magyar filmes koprodukciók sajátos heterotópiákat kialakító jelenségének kutatását kezdte el Király Hajnal (lásd megjelent tanulmányát). A román-magyar kulturális átjárások filmes és irodalmi megjelenítésével, a transznacionalizmus alakzataival Dánél Mónika foglalkozott Bodor Ádám műveit és azok adaptációit elemzve az említett debreceni konferencián, illetve az Átmenetdiskurzusok című nemzetközi konferencián (Bukaresti Egyetem, 2014. 12. 16–17.) Ez utóbbi téma már kapcsolatot teremt a közöttiség metadiszkurzív, intermedialitásként való értelmezésére, amit a társprojekttel való együttműködés biztosított.  *Nemzetközi együttműködés* A *Figurations of Intermediality in Film* című, a kolozsvári Sapientia Erdélyi Magyar Tudományegyetemen tartott nemzetközi konferencia kiváló alkalom volt a partner projekt tagjaival az együttműködés módjainak megbeszélésére, a leendő közös, külföldi konferenciapanelek megszervezésére, valamint a projekt vezetőjével, Pethő Ágnessel való, a magyar és román kortárs filmekre irányuló, elméleti konzultációra. E konferencián kívül, amelyen közös, a kortárs kelet-európai film intermedialitását tematizáló panelt is alkottunk, a két csoport tagjai további három nemzetközi konferencián adtak elő: a 2015 áprilisában, Utrechtben megrendezett Play, perform, participate intermedialitás-konferencián két közös panellal, a NECS által Łódź -ban szervezett konferencián egy közös panellal (2015 június), illetve a társprojekt egyik tagja, Pieledner Judit által Csíkszeredában szervezett, Homo Viator nemzetközi konferenciáján (2015 április). Ez utóbbin projektünk három hallgatója is részt vett. A konferencia-részvételek számos tanulmány megírását eredményezték, amelyek a Studies for Eastern European Cinema folyóiratban, illetve a csíkszeredai konferencia tanulmánykötetében fognak rövidesen megjelenni. Workshop: A kutatás első évére tervezett workshop A más-terek irodalmi értelmezésének lehetőségei címmel a Szegedi Tudományegyetemen valósult meg 2015. szeptember 18-án. Meghívott előadó Faragó Kornélia, az Újvidéki Egyetem professzora, a tér és térhasználat irodalmi reprezentációinak szakértője volt, akinek Migráns perspektívák, határszubjektumok című tanulmánya került megvitatásra, különös tekintettel a „határszubjektum” fogalmának értelmezésére, aktualitására, illetve a határátlépés irodalmi megalkotásainak változataira. A fiatal kutatók bevonásának szellemében a projekthez csatlakozott doktorandusz, Hlavacska András Drakula kastélya. Térmetaforák pszichológiai értelmezése Bram Stoker regényében című tanulmánya is megvitatásra került, amely Kelet-Európa, szűkebben Románia kolonizáló alakzatait vizsgálta. A workshop Kovács Flóra moderálásával Tompa Andrea Fejtől s lábtól című regényének interpretációjával zárult, ahol többek között a Faragó-tanulmány elméleti kérdésirányai applikációkban nyerhettek érvényt. *Egyéb hazai szakmai tevékenységek* A csoport több tagja részt vett a Debreceni Tudományegyetemen Győri Zsolt által szervezett, a kutatás témájával összefüggő, angol nyelvű workshopon (2015. május 13.): Eastern European Cinema in Focus: from state farms to blockhouse apartments. Meghívott előadó Ewa Mazierska, a Studies of Eastern European Cinema szerkesztője volt, akinek ʻRepresentation of Slow Violence in the Fims about State Farms’ című tanulmányát, Győri Zsolt Concrete Utopias: Discourses of Domestic Space in Central Eastern European Cinema’ című tanulmányát, illetve Strausz László 'Hesitant visions. Hesitation as Interpretive Strategy' című, a kortárs román film elemzésének elméleti-módszertani kérdéseit felvető tanulmányát vitattuk meg.  Strausz László által az ELTE Művészetelméleti és Médiakutatási Intézetében szervezett, Screen Memories című, a posztkommunista filmes emlékezési módok összehasonlítását lehetővé tevő nemzetközi konferencián a csoport hét tagja vett részt (2014. 11. 24–25). *Oktatás* A fiatal kutatók bevonásán, szemináriumokon, konferenciákon, workshopokon való részvételén túl a kutatás eredményeinek megosztása a projekt szenior kutatói által az ELTÉ-n, a Debreceni Tudományegyetemen és a Szegedi Tudományegyetemen tartott kurzusokon is megvalósult. A projekt több szenior kutatója a megjelölt kutatási területekhez kapcsolódó kurzust/szemináriumot tartott: Dánél Mónika Tér-kép. Kontakt zónák a kortárs román és magyar filmben és irodalomban, illetve Esemény, emlékezés, újrajátszás (1989 – Románia) címmel, Király Hajnal Menni vagy maradni? Az (el)vándorlás térbeli alakzatai a kortárs magyar és román filmben, Sághy Miklós Filmelemzés 2: kortárs magyar filmről, Strausz László Modernitás elméletek: A szerzői román film alakváltozásai, Varga Balázs pedig Kortárs európai film címmel tartott órákat. Megjelenés előtt álló publikációk (Mindegyikben jelölve van az OTKA-támogatás): - Győri Zolt és Kalmár György által szerkesztett, Tér, hatalom és identitás viszonyai a magyar filmben című kötetben (Debrecen: Egyetemi Kiadó ZOOM sorozata, 2016): Dánél Mónika, Győri Zsolt, Kalmár György, Király Hajnal, Sághy Miklós, Varga Balázs, Vincze Teréz, Ureczky Eszter tanulmányai. - A Homo Viator. Tanulmányok az irodalom- nyelv- és kultúratudományok köréből című kötetben (Erdélyi Múzeum-Egyesület, Pieldner Judit szerk., 2015 vége) a projekt diák-résztvevőinek tanulmányai: Balogh Lili: Mészöly Miklós Pontos történetek útközben című könyvének narrációja; Sóki Diána: Test, tér, textus; Vidosa Eszter: Test-határszegés a magyar irodalomban és filmben. A kiborg-jelenség tétje; valamint Kovács Flóra: A megismerés Balla Zsófia Vonatok című versében c. tanulmánya Győri Zsolt: Concrete Utopias: Discourses of Domestic Space in Central Eastern European Cinema. In: Virginás Andrea (ed.): Spaces, Bodies, Memories. Cambridge Scholars Publishing, 2016 Hidak és útvesztők: jegyzetek Bereményi Géza életművéhez. Nagyerdei Almanach, 2015 Király Hajnal: A Walk around the Wall: Theorizing new European cinema (book review), Studies in Eastern European Cinema, 2016  Sághy Miklós: Gonosz vadkelet (civilizáció és barbárság határvidéke a kortárs magyar filmben). Filmvilág 2015/10.  Vincze Ferenc: A költözés mint kulturális és szocializációs mintázat. In: Bányai Éva szerk.: Határdiskurzusok, RHT Kiadó, Bukarest, 2016 Vincze Teréz: Remembering Bodies: Picturing the Body in Hungarian Cinema After the Fall of Communism.  Historical exercises: Hungarian sports films as political commentary and historical memory. (Mindkettő: Studies in Eastern European Cinema, 2016) | | | |

|  |  |  |  |  |  |  |
| --- | --- | --- | --- | --- | --- | --- |
| |  |  |  |  |  |  | | --- | --- | --- | --- | --- | --- | | IDŐKÖZI BESZÁMOLÓ közlemények | |  |  | | --- | --- | | NKFI-azonosító: 112700 | Típus: NN | | Szakmai jelentés: 2015. 10. 20 | | | |
| |  |  | | --- | --- | | Vezető kutató:  Dánél Mónika | Kutatóhely:  Magyar Irodalom- és Kultúratudományi Intézet (Eötvös Loránd Tudományegyetem) | |
| |  |  |  |  |  | | --- | --- | --- | --- | --- | | Zsűri: MIF | Kezdet: 2014. 10. 01 | Időszak: 2014-10-01 - 2015-09-30 | Főkönyviszám: 71215 | Nyomtatás: 2016. 05. 04. | |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| Sorszám | Közleményjegyzék | Dokumentum típusa | Impakt faktor | NKFI támogatás feltüntetve? | Támogató szervezetek |
| 1. | Sághy Miklós: ***Eastploitation***, Filmvilág, 2014 | folyóiratcikk | - | nem |  |
| 2. | Schöck Cecília: ***3. Uránia filmnapok: Migráció a köbön***, Tiszatáj, 2014 | folyóiratcikk | - | igen |  |
| 3. | Schöck Cecília: ***9. román filmhét: A szűnni nem akaró múltfeldolgozás jegyében***, Tiszatáj online, 2014 | folyóiratcikk | - | igen |  |
| 4. | Dánél Mónika: ***A megjelenítés gesztusai, (belső) képek valósága Hajdu Szabolcs filmjeiben.***, Prizma, 2015 | folyóiratcikk | - | igen |  |
| 5. | Dánél Mónika: ***Inf(l)ection of the Medium: Sándor Kardos’s Films in Between Eye and Hand.***, Alphaville: Journal of Film and Screen Media, 2015 | folyóiratcikk | - | igen |  |
| 6. | Dánél Mónika: ***Spect-actors: between Watching and Play in the Re-enactments of "Televised Revolution"***, ISIS 2015 konferencia absztraktfüzet, 2015 | absztrakt | - | igen |  |
| 7. | Győri Zsolt: ***Veterán emlékezet a Gulyás testvérek Én is jártam Isonzónál című filmjében***, Magyar Művészet, 2015 | folyóiratcikk | - | igen |  |
| 8. | Király Hajnal: ***Leave to Live? Placeless People in Contemporary Hungarian and Romanian Films of Return***, Studies in Eastern European Cinema, 2015 | folyóiratcikk | - | igen |  |
| 9. | Király Hajnal: ***Playing with the Mind’s Eye: Visual Clues, Trompe l’oeils in Contemporary Hungarian Cinema***, ISIS 2015, konferencia absztraktfüzet, 2015 | absztrakt | - | igen |  |
| 10. | Sághy Miklós: ***A túlvilág nincstelenjei. (Hajléktalanábrázolás Szilasi László A harmadik híd című regényében***, Jelenkor, 2015 | folyóiratcikk | - | nem |  |
| 11. | Sághy Miklós: ***A képzelet vasfüggönye. (Magyar filmek nyugat képe)***, Filmvilág, 2015 | folyóiratcikk | - | nem |  |
| 12. | Varga Balázs: ***Tér és identitás Hajdu Szabolcs filmjeiben***, Prizma, 2015 | folyóiratcikk | - | igen |  |